tvā́mihópadadhāmahā íti kím me táto bhaviṣyatī́ti tvámevá naḥ śréṣṭham bhaviṣyasī́ti tathéti té 'tra brahmópādadhata tásmādāhurbráhmaivá devā́nāṃ śréṣṭhamíti tádetáyā vaí caturthyā cítyeme dyā́vāpr̥thivī víṣṭabdhe bráhma vai cáturthī cítistásmādāhurbráhmaṇā dyā́vāpr̥thivī víṣṭabdhe íti stómānúpadadhāti prāṇā vai stómāḥ prāṇā́ u vai bráhma bráhmaivaìtadúpadadhāti